Gozbertus Nevernensis ecclesiæ episcopus. Notum fieri volumus omnibus sanctæ Dei fidelibus presentibus et futuris quod petiit a nobis quidam vassallus noster nomine Grinferius ut ei et uni haredi ejus dimidium mansum ex terra S. Agricole concederemus, qui est in pago Nevernensi, in vicaria Canidiacense, in villa Vorvallo, per deprecationem Romaldi presbiteri qui ecclesiam predicti sancti tenebat. Cujus deprecationibus adquiescentes, concessimus illi hunc dimidium mansum cum terris et vineis ad ipsum pertinentibus, ut omni tempore vite sue teneat et possideat, et si (habet) legale yermen (heredem), hunc ei derelinquat. Si vero non habuerit, Rotberto fratri suo post ejus obitum ad tenendum perveniat. Pro quo Grinferius et suus heres, annis singulis, festivitate S. Agricolæ rectori suæ ecclesiæ ex censu denariorum IIII, reddant et si ex ipso neglegentes fuerint, duplicatum eum componant et propter hoc hanc terram non perdant. Actum est Nivernis civitate. S. Gozberti venerabilis episcopi, S. Romaldi presbiteri, S. Heldiguini decani. Teterius levites scripsit et datavit mense martio, anno XII regnante Ludovico rege.